die lied van die woestyn / song of the desert
In aansluiting by my vorige nota in verband met die PowerPoint-aanbieding "Die lied van die Woestyn" noem ek graag die volgende. Hierdie aanbieding het ontwikkel tot 'n video/movie waarmee ons ons waardering van die Namib uitbeeld. Dit is nou op YouTube opgelaai. Jy is welkom om daarna te kyk by https://youtu.be/Dz-Xm2VB4WI .
Die musiek wat gebruik is, is van die komponis Ray Lynch se CD Deep Breakfast. Besigtig dié CD gerus by http://www.raylynch.com/albums/deep1.html .
Een van my fotografie-voornemens die afgelope tyd was om woestynfoto's te neem. Gedurende die onlangse April-vakansie het ek en Sienie in Namibië gaan vakansie hou, spesiaal met die doel om woestynfoto's te neem. Daarmee het ek een van my fotomikpunte van 2015 bereik. Ek deel graag 'n aantal van hierdie foto's en sal ook graag jou kommentaar wil ontvang.
Die foto's wat ek hier wys het die tema "Die lied van die woestyn", en die foto's moet in hierdie lig waardeer word en nie as byvoorbeeld 'n reisbeskrywing nie. Hierdie reeks foto's het die volgende onderafdelings om die "lied" nog meer te beklemtoon:
Die vryheid wat jou teruglok
'n Ander soort Eden
Die volheid van die groot leegte
'n Stukkie bly hier agter
Was dit alles net 'n droom?
Hieronder volg 'n aantal foto's wat meesal in 2014 geneem is. Potchefstroom is bekend vir sy Mooirivier en 'n hele aantal van die foto's wys aspekte van dié rivier. Die ander foto's is ook in die omgewing van die rivier of die wyer Potchefstroom-omgewing geneem. Die klem in die foto's val op die uitbeelding van die luim van die toneel en nie noodwendig op die fisiese karakter daarvan nie. Soos opgemerk sal word, wissel die foto's van natuurlik tot abstrak tot impressionisties, party swart-en-wit en dreigend, en ander volkleur met baie lig. Geniet die foto's en lewer gerus kommentaar.
Hou hierdie webblad dop
Hou hierdie webblad dop -- binne die volgende paar dae verskyn daar foto's van my nuutste projekte ...
In die onlangse tyd het ek gefokus op foto's van die Mooirivier by Potchefstroom. Jy kan 'n paar daarvan verwag.
Hier is 'n paar foto's van projekte wat ek in 2013 aangepak het. Ek sien uit om in 2014 meer daarvan met jou te deel!